stanford-oval/wikipedia huggingface dataset:
רות דר
בין עבודותיה לתיאטרון > עיצוב תפאורה ותלבושות למחזות קלאסיים ומודרניים

ברכט -"אופרה בגרוש" (ת. חיפה - בימוי: עודד קוטלר), "אמא קוראז'" (ת. הקאמרי- בימוי: אילן רונן), "מעגל הגיר הקווקזי" (ת. הקאמרי - בימוי: יוהאן טאוב).
צ'כוב- "גן הדובדבנים" (ת. חיפה - בימוי: מייקל אלפרדס), "השחף" (ת. הקאמרי - בימוי: לאופולד לינדטברג - ע. תלבושות), "הדוד וניה" (ת. הקאמרי - בימוי: לאופולד לינדטברג - ע. תלבושות), "שלוש אחיות" (ת. הקאמרי - בימוי: פיטר ג'יימס - ע. תלבושות).
שקספיר- "חלום ליל קיץ" (ת. הבימה - בימוי: עמרי ניצן), "כטוב בעיניכם" (ת. באר שבע, ת. הקאמרי – בימוי: עמרי ניצן), "קומדיה של טעויות" (ת. הקאמרי - בימוי: עמרי ניצן), "ריצ'רד השלישי" (ת. הקאמרי - בימוי: עמרי ניצן), "הסוחר מוונציה" (ת. הקאמרי - בימוי: עמרי ניצן), "המלט" - (בת. הקאמרי- בימוי: עמרי ניצן- וכן בפסטיבלים של מחזות שקספיר בעולם: בגדנסק, בוקרשט, שאנגחאי, מוסקבה וושינגטון, וקליבלנד בארצות הברית).
גולדוני- "משרתם של שני אדונים" (ת. הבימה - בימוי: עמרי ניצן), "התאומים מוונציה" (קופרודוקציה- ת. באר שבע - ת. באר שבע- ת. בית ליסין - בימוי: מיקי גורביץ').
בין עבודותיה האחרות בתיאטרון: "מיכאל קולהאס" (וון קלייסט) (ת. הקאמרי - בימוי: אילן רונן - ההפקה נסעה להציג במקומות שונים בעולם ביניהם: פסטיבל אדינבורו בסקוטלנד, לונדון, מוסקבה, סנט פטרבורג, וורשה, קרקוב, גרמניה, ועוד). "רוחות" (איבסן - ת. באר שבע - בימוי: מייקל אלפרדס), "בית הבובות" (איבסן - ת. הקאמרי - בימוי:אילן רונן), "גם הוא באצילים" (מולייר - בימוי: אילן רונן - תיאטרון הקאמרי ובתיאטרון "מאלי" במוסקבה). "מלאכים באמריקה" (טוני קושניר - בימוי: שמואל הספרי - ת. הקאמרי באולם "מונטנה"), "בית ברנרדה אלבה" (פדריקו גארסיה לורקה - בימוי: אילן רונן- ת. הבימה), "מעין הכבשים" (דה-ווגה - בימוי: אילן רונן- ת. הקאמרי), "דמוקרטיה" (פריין - בימוי: עמרי ניצן - ת. הקאמרי), "יתוש בראש" (ז'ורז' פדו, בימוי: היי קיילוס. ת. הבימה) "יתוש בראש" (ז'ורז' פדו - בימוי: עמרי ניצן - ת. הקאמרי), "קוויאר ועדשים" (קראניצ'י וטאראבוזי - בימוי: אילן רונן - ת. הקאמרי), "אמדאוס" (פיטר שאפר - בימוי: עמרי ניצן- ת. הקאמרי) ועוד.
בין עבודותיה לתיאטרון > עיצוב תפאורה ותלבושות למחזות מקוריים

דר עיצבה תפאורות ותלבושות למחזות מקוריים ביניהם: "נמר חברבורות" (יעקב שבתאי – בימוי: עודד קוטלר - בת. חיפה ), "הכבש ה-16" (יהונתן גפן ומיקי גורביץ'- בימוי: מיקי גורביץ' - ת. הקאמרי), "המורדים" (עדנה מזי"א- בימוי: עמרי ניצן- ת. הקאמרי) "ספור משפחתי" (עדנה מזי"א - בימוי: עמרי ניצן ב"קאמרי" ובויימאר וינה ובון ). "עוץ לי גוץ לי" (אברהם שלונסקי - בימוי: רוני פינקוביץ' - ת. הקאמרי), "חברון" (תמיר גרינברג - בימוי: עודד קוטלר - ת. הבימה) ו"מסילה לדמשק" (הלל מיטלפונקט - בימוי: אילן רונן - בת. "הבימה" ובת. "מאלי" במוסקבה ).
בין עבודותיה לתיאטרון > עבודתה עם חנוך לוין

עבדה רבות עם חנוך לוין ועיצבה תפאורה ותלבושות לרבים ממחזותיו. רות, החלה לעבוד עם לוין כבר בהצגה הראשונה שכתב וגם ביים בתיאטרון ("יעקובי ולידנטל" בתיאטרון הקאמרי) ועוד קודם לכן, עבדה על מחזה שלו שביים עודד קוטלר על במת התיאטרון החיפאי, והייתה ההצגה הראשונה של מחזה שלו שהועלתה על במת התיאטרון הממסדי ("חפץ"). לאחר "יעקובי וליידנטל, המשיכה לעבוד עם חנוך לוין על 11 הצגות של מחזותיו שאותן גם ביים, במהלך תקופה ארוכה ומשמעותית בחיי התיאטרון בארץ, שבה יצרו את הסגנון הייחודי, המזוהה כל כך עם הצגותיו של חנוך לוין. כך, עבדו אפוא ביחד בהעלאת חלק הארי של כלל הצגותיו על במות התיאטרון בארץ, וחלקן אף הוצגו בפסטיבלים, ובתיאטרונים במקומות שונים בעולם.
בין ההצגות ניתן למנות: בתיאטרון חיפה: "חפץ" (בימוי: עודד קוטלר) "קרום", "פופר" (בימוי: חנוך לוין), בתיאטרון הקאמרי: "יעקובי ולידנטל" ( בימוי: חנוך לוין), "אורזי מזוודות" (בימוי: מייקל אלפרדס) ( שתי ההפקות הוצגו בתיאטרון הקאמרי ובמסגרת פסטיבל אדינבורו בסקוטלנד, לונדון, צרפת, ובפולין) "יסוריי איוב" (בימוי: חנוך לוין), "הזונה הגדולה מבבל" (בימוי: חנוך לוין), "כולם רוצים לחיות" (בימוי: חנוך לוין), "יאקיש ופופצ'ה" (בימוי: חנוך לוין) "הוצאה להורג " (בימוי: חנוך לוין ), "נכנע ומנוצח" (בימוי: חנוך לוין), "הזונה מאוהיו" (בימוי: חנוך לוין), "רווקים ורווקות" (בימוי: אלדד זיו). "אורזי מזוודות" (בימוי: אודי בן-משה, ב-2011). ת. הבימה: "מלאכת החיים" (בימוי: מיכאל גורביץ' ב- תיאטרון "בית-לסין": "מלאכת החיים" ( בימוי: רוני פינקוביץ' ב־2012).
על עבודתה המשותפת עם חנוך לוין כתבה רות דר בספר "ברדש ושחש תולים כביסה", שיצא לאור בהוצאת עם עובד ב-2015.
בין עבודותיה לתיאטרון > עבודות למחזות מוזיקליים

בין המחזות המוזיקליים שעיצבה : "יוסף וכתונת הפסים המשגעת" (לויד וובר-טים רייס - בימוי: פיטר ג'יימס על בימת " הקאמרי" ובפארק הירקון), "עלובי החיים" (אלאן בובליל וקלוד-מישל שונברג - בימוי: סטיבן פימלוט בת. הקאמרי), "שלמה המלך ושלמי הסנדלר" (סמי גרונמן - בימוי: אילן רונן בת. הבימה).
בין עבודותיה לתיאטרון > עבודות לאופרה

לאופרה הישראלית עיצבה תפאורה ותלבושות ל"שיקוי אהבה " (דוניצטי - בימוי: עמרי ניצן) (הוצגה גם בפסטיבל האופרה בסבולינה בפינלנד, וב-דויטשה אופרה בברלין), "איטלקייה באלג'יר " (רוסיני - בימוי: עמרי ניצן), "מסע אל תום האלף " (א.ב. יהושע ויוסף ברדנשווילי - בימוי: עמרי ניצן) (הוצגה גם על בימת בית האופרה ברומא).
עבודות ארט בקולנוע ובטלוויזיה

"פנטזיה על נושא רומנטי". תסריט: חנוך לוין. במאי: ויטק טראץ',
"מחבואים" – תסריט ובימוי: דני וולמן
"הקרב על הוועד" – תסריט: אסי דיין. במאי: אבי כהן
"פרנהיים" תסריט (על פי סיפור של עגנון) ובימוי: יוסי יזרעאלי (הטלוויזיה הישראלית)
עיצוב תפאורה לספיישל "תוכנית של אריק איינשטיין". במאי: אבי כהן (הטלוויזיה הישראלית)
עיצוב תלבושות לטלוויזיה הישראלית

"סיפורה של באשה" (בימוי ותסריט: דני וולמן על פי בשביס זינגר)
"גימפל תם" (בימוי ותסריט: דני וולמן, על פי בשביס זינגר)
"שירי איציק מאנגר" (בהשראת ציורי יוסל ברגנר) בהפקת דליה גוטמן
"שירי תל אביב הקטנה"
פרסים

זכתה בפרס מרגלית, בפרס מפעל חיים ע"ש משה שטרנפלד, פרס רוזנבלום למפעל חיים מטעם עיריית תל אביב, ופרס מפעל חיים ע"ש אריה נבון מ"אמבי" - איגוד מעצבי הבמה בישראל.
זכתה עשר פעמים בפרס התיאטרון הישראלי (אותו אף עיצבה) לעיצוב תפאורה ותלבושות:
1995- על עיצוב תפאורה ל"ביקור הגברת הזקנה" (דירנמאט) בת. הבימה.
1996- על עיצוב תלבושות ל"תאומים בוונציה" (גולדוני) ת. באר-שבע ות. בית-ליסין.
1998\1997- על עיצוב תפאורה ל"המורדים" (עדנה מזי"א) ת. הקאמרי ועיצוב תלבושות ל- "שידוכין" (גוגול) ת' הקאמרי.
2002\2001- על עיצוב התפאורה והתלבושות ל-"כטוב בעיניכם" (שקספיר) בת. הקאמרי ובת. באר-שבע.
2003 - על עיצוב התלבושות ל"עוץ לי גוץ לי" (אברהם שלונסקי) ת. הקאמרי.
2004- על עיצוב התלבושות ל"קוויאר ועדשים", ת. הקאמרי.
2005- על עיצוב התלבושות ל"שלמה המלך ושלמי הסנדלר", ת. הבימה.
2009- על עיצוב התלבושות ל"אמדאוס", ת. הקאמרי.
ספר

רות דר, "ברדש ושחש תולים כביסה" (סיפורים בהשראת העבודה עם חנוך לוין), הוצאת "עם עובד", 2015.
הערות שוליים

↑  ציפי שוחט, הצלחה לרוני תורן ורות דר בתערוכת מעצבי במה בפראג, באתר הארץ, 2 ביולי 2007
↑  מיכאל הנדלזלץ, המעצבת רות דר חושפת סודות מעבודתה לצד חנוך לוין, באתר הארץ, 23 בפברואר 2016
↑  חוה נובק, "שלוש אחיות"   ב"קאמרי", דבר, 8 ביוני 1976
↑  מיכאל הנדלזלץ, "קומדיה של טעויות" בקאמרי: חסרת עידון וטעם טוב, באתר הארץ, 21 בפברואר 2012
↑  שוש אביגל, לקראת ההצגה הראשונה של "ריצ'רד השלישי", ממחר בתיאטרון הקאמרי, חדשות, 16 באוקטובר 1992
↑  ציפי שוחט, הקאמרי מגיש את "המלט" לספר השיאים של גינס, באתר הארץ, 25 בינואר 2006
↑  איתן בלום, כמה אנכרוניסטי התיאטרון הישראלי? התשובה מוצגת ב"מיכאל קולהאס", באתר הארץ, 10 באוגוסט 2017
↑  עכבר העיר, בית ברנרדה אלבה, באתר הארץ, 21 במאי 2001
↑  מיכאל הנדלזלץ, "יעקובי וליידנטל": קלסיקה ישראלית בביצוע יפהפה, באתר הארץ, 9 ביולי 2013
↑  מיכאל הנדלזלץ, כאילו. שטות. מילא., באתר הארץ, 24 בפברואר 2002
↑  מיכאל הנדלזלץ, אמש בתיאטרון | על "אורזי מזוודות" מאת חנוך לוין, תיאטרון הקאמרי, באתר הארץ, 28 באוגוסט 2011
↑  מיכאל הנדלזלץ, אמש בתיאטרון: "מלאכת החיים", באתר הארץ, 24 באוגוסט 2012
↑  יצחק לאור, לעבוד עם חנוך לוין: זיכרונות של תפאורנית, באתר הארץ, 5 בפברואר 2016
↑  מיכאל הנדלזלץ, "שיקוי אהבה": כשהקדילק נסע בשדות, באתר הארץ, 11 במרץ 2015
↑  שוש אביגל, שנינו יחד מאותה ביצה, כותרת ראשית, 12 בינואר 1983
דיאנה לם, תיאטרון - יותר ברכט מברכט ־'גדול וקטן" — תמונות מאת בותו שטראוס, כל העיר, 25 במרץ 1983
↑  מיכאל הנדלזלץ, "ג'וני הלך": יהונתן גפן במיטבו, באתר הארץ, 20 במאי 2009
| --- | --- |
בקרת זהויות :  NLI: 987007527006405171  LCCN: nr92014309  VIAF: 308271748   WorldCat (עם VIAF): 308271748
פרוטקטיניום

פְּרוֹטַקְטִינְיוּם (Protactinium או Brevium) הוא יסוד כימי רדיואקטיבי מסדרת האקטינידים שסמלו הכימי Pa ומספרו האטומי 91.
שמו נלקח מהמילה היוונית Protos שפירושה הוא אבא, בתוספת שם היסוד אקטיניום, והכוונה היא ל"אבי אקטיניום", מכיוון שניתן להפיק 231Pa על ידי הפגזת 227Ac בקרינת אלפא.
מאפיינים

הפרוטקטיניום הוא מתכת מסדרת האקטינידים. לפרוטקטיניום ברק מתכתי בהיר שמתעמעם לאחר זמן מה של חשיפה לאוויר. הפרוטקטיניום הופך למוליך-על בטמפרטורת 1.4°K
היסטוריה

הפרוטאקטיניום זוהה לראשונה בשנת 1913 על ידי קזימיר פג'נס (Kasimir Fajans) וא.ו. גרינג (Oswald Helmuth Göhring) בזמן שחקרו את הזדקנות האורניום. האיזוטופ שהתגלה היה 234Pa עם זמן מחצית חיים של 1.17 דקות. גילויו אושר רק בשנת 1918 כשאיזוטופ 231 זוהה ונחקר על ידי שתי קבוצת מדענים, אחת בגרמניה אשר כללה את אוטו האן וליזה מייטנר, ואחת בבריטניה אשר כללה את פרדריק סודי וג'ון קרנסטון. הפרוטאקטיניום בודד לראשונה בשנת 1934 על ידי אריסטיד פון גרוס (Aristid von Grosse) אשר הצליח לבודד מהתרכובת Pa2O5 ששקלה 2 מ"ג, 0.1 מ"ג של Pa על ידי החלפת החמצן ביוד, והרחקת היוד מהיודיד שהתקבל בעזרת חימום עם חוט להט בוואקום
2PaI5 → 2Pa + 5I2
בשנת 1961 הצליח משרד האנרגיה הבריטי להפיק 125 גרם פרוטאקטיניום 99.99% טהור לאחר שחצבו 55 טון במכרות והשקיעו חצי מיליון דולר.
צורה בטבע

הפרוטקטיניום נמצא בעפרת רדיום. בכל 50 טון יש כ-125 גרם של 231Pa.
תרכובות

נוצרו מספר תרכובות של פרוטקטיניום והן נחקרות.
תרכובות פלואור:
PaF4
PaF5
תרכובות כלור:
PaCl4
PaCl5
תרכובות ברום:
PaBr4
PaBr5
תרכובות יוד:
PaI3
PaI4
PaI5
תרכובות חמצן:
PaO
PaO2
Pa2O5
שימושים

הפרוטקטיניום אינו נמצא בשימוש בשל היותו יקר ורעיל, ובינתיים הוא משמש לצורכי מחקר בלבד. אך ההערכה היא ש-231Pa ניתן לביקוע גרעיני וליצירת תגובת שרשרת. המסה הקריטית שלו היא כ-750±180 קילוגרם.
איזוטופים

לפרוטקטיניום 21 איזוטופים שונים. 3 האיזוטופים העיקריים הם:
230 - בעל זמן מחצית חיים של 17.4 ימים.
231 - בעל זמן מחצית חיים של 32,760 שנים (היציב ביותר).
233 - בעל זמן מחצית חיים של 26.967 ימים.
תוצרי הדעיכה של הפרוטקטיניום הם 233U, 230U, 227Ac ו-230Th.
לקריאה נוספת

תמונה של פרוטקטיניום
אווה באייר-פלוקיגר

| --- | --- |

 לידה:  25 ביוני 1951 (בת 73) בודפשט, הרפובליקה העממית ההונגרית 
 ענף מדעי:  מתמטיקה
 מקום מגורים:  שווייץ
 מקום לימודים:  אוניברסיטת ז'נבה 
 מנחה לדוקטורט:  מישל קרבאירה 
 מוסדות:  אקול פוליטכניק פדרל בלוזאן 
 תלמידי דוקטורט:  Frédérique Oggier, Anne Quéguiner, Mohammad Mahmoudi, Anne Cortella, Laura Fainsilber, Emmanuel Lequeu, Jerome Chaubert, Klaas-Tido Ruehl, Daniel Arnold Moldovan, Christoph Frings, Maurice Mischler, Marina Monsurrò, Ivan Suarez, Pascale Chuard-Koulmann, Grégory Berhuy, Karim Johannès Becher, Philippe Chabloz, Julien Houriet 
 פרסים והוקרה:  עמית האגודה האמריקאית למתמטיקה (2022) 
 הערות:  ממוכיחי ההשערה השנייה של סר
 תרומות עיקריות
 מחקרים באלגברה ובטופולוגיה
 
אווה באייר-פלוקיגר (בגרמנית: Eva Bayer-Fluckiger; נולדה ב-25 ביוני 1951) היא מתמטיקאית שווייצרית, המכהנת כפרופסור למתמטיקה באקול פוליטקניק הפדרלי בלוזאן (אנ').
באייר-פלוקיגר חוקרת נושאים שונים בתחומים אלגברה, טופולוגיה ותורת המספרים. יחד עם המתמטיקאית ראמן פארימלה, הוכיחה את ההשערה השנייה של סר, אודות קוהומולוגיית גלואה של חבורות אלגבריות פשוטות קשר ופשוטות למחצה. עסקה רבות גם בעקרון הסה בחבורות אלגבריות ובתורת הקוהומולוגיה.
את עבודת הדוקטור שלה ביצעה באוניברסיטת ז'נבה בשנת 1978, בהנחייתו של מישל קרבאירה (אנ').
לקריאה נוספת

האתר האישי של באייר-פלוקיגר ב-EPFL
קבוצה לא רשמית (טקסונומיה)

קבוצה לא רשמית או בקיצור קבוצה היא דרגה טקסונומית שאינה מוגדרת על ידי נומנקלטורה של גופים רשמיים הקובעים שמות מדעיים. השימוש בסוג כזה של קבוצה נעשה לרוב כאשר היא איננה מוגדרת היטב. פעמים רבות קבוצות כאלו מבוטלות לאחר שמחקרים חדשים מצליחים לשייך את הטקסונים בתוכה לקבוצות רשמיות. לעיתים במקרים אחרים כאשר קיים קושי להבין את הקשרים בין הטקסונים מחליטים להעביר את הקבוצה לדרגה הרשמית של סדרה.
סוג זה של קבוצה יכול להיות פרפיליטי או פוליפיליטי.
בזואולוגיה

בזואולוגיה דוגמה לסוג של קבוצה כזו היא למשל הקבוצה "ענף", קבוצה פילוגנטית הכוללת אורגניזם מסוים ואת כל צאצאיו, למשל בסיווג של חלזונות: אחורני-זימים, Sorbeoconcha, חלזונות גבוהים, ו-Ptenoglossa.
בתחום הפלאונטולוגיה השימוש בקבוצה נפוץ יחסית משום שפעמים רבות חסר מידע רב כדי להבין כיצד לשייך מאובנים לדרגה הטקסונומית הנכונה. דוגמאות כוללת את הקבוצות: עופות קמאים, לאבירנתודונטיה ומיאקויים. קבוצות כמו הדיינוניכוזאוריה מצויות במחלוקת, כאשר מספר חוקרים רואים בהם קבוצה לגיטימית בעוד אחרים רואים בהם קבוצות לא רשמיות.
לרוב קבוצות לא רשמיות הקרובות לדרגה הטקסונומית סדרה, אך לעיתים קיימות גם קבוצות קטנות מאוד למשל בטקסונומיה האנושית, הדרגה הטקסונומית הבלתי רשמית של הגזע נחשבת מקבילה לדרגת תת-מין.
בבוטניקה

בבוטניקה הקבוצה הבלתי רשמית alliance שימשה בעבר כקבוצה של שבטים או סוגים אך בוטלה לפי החלטה של ICN (סעיף 17.2) וכל הקבוצות מוגדרות היום תחת הדרגה הרשמית סדרה.
לבי במזרח

ערך זה עוסק בשיר של רבי יהודה הלוי. אם התכוונתם לפסטיבל תרבות שנתי בתל אביב-יפו, ראו .
"לִבִּי בְמִזְרָח" הוא שיר עברי מאת הפילוסוף, הרופא והמשורר היהודי-ספרדי רבי יהודה הלוי, והוא מן השירים הבולטים בשירת ימי הביניים של יהדות ספרד. השיר הוא שיר כיסופים לארץ ישראל והוא שייך לקבוצת שירי ציון, אחת מן הקבוצות המקוריות ביותר בשירת החול העברית בספרד. שירי ציון משקפים לא רק געגועים עזים לציון אלא גם תהליך נפשי רוחני ממושך שהגיע לבשלות במסע אל הארץ הנכספת. השיר נלמד בבתי הספר בישראל ומופיע במבחני הבגרות.
פירוש השיר

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: ניסוח לא אינציקלופדי.
הדובר בשיר נדר לעלות לארץ ישראל. הוא מעלה קושי גאוגרפי ("אני בסוף מערב") וקושי פוליטי, המאבק בין הנוצרים ("חבל אדום") למוסלמים ("כבל ערב"). בשיר ניגודים רבים שמטרתם להביע את סערת הרגשות בה נמצא המשורר, משום שהוא נמצא במערב (בספרד), אך מתאווה להיות במזרח, בארץ ישראל.
מעיון בשירו עולה אירוניה על שירושלים החליפה בעלים אך לא חזרה לבעליה האמיתיים.
געגועיו העזים והקונפליקטים הנפשיים בהם נמצא המשורר, אף מקשים עליו מלחוות הנאה גופנית מטעמו של האוכל.
המשורר מוסיף כי היה מעדיף לעזוב את כל הטוב שבספרד, רק בשביל לראות את עפר הדביר של בית המקדש החרב. בית זה בשיר הוא דוגמה כיצד לאורך כל הדורות ייצג בית המקדש החרב, בתודעה היהודית ובספרות היהודית, את התקופות בהם עמד על מכונו. המקדש מהווה סמל לגעגועי העם לארץ ישראל.
שיר זה נכתב כאשר יהודה הלוי נמצא עדיין בספרד ("אנוכי בסוף מערב"). אבי שגיא מציין בספרו בהתייחסו לשיר של הלוי ובציטוט ג'ונתן סמית, כי בית הוא נוסטלגיה. בית אינו בהכרח המקום שבו חי האדם אלא המקום שבו אצורים זכרונותיו ותשוקותיו.
בשיר מובאות שתי שאלות רטוריות שמטרתן הבעת הכמיהה והתסכול שחש המשורר:
1. “איך אטעמה את אשר אוכל ואיך יערב?” – איך אוכל לטעום את האוכל ושהוא יערב (יהיה טעים) לי?
2. “איכה אשלם נדריי ואסריי, בעוד/ ציון בחבל אדום ואני בכבל ערב?” – איך אעמוד בהבטחתי לעלות לציון?
בשאלה הרטורית השנייה ניתן לזהות גלישה של המילים במשפט.
השיר קצר אך כולל אמצעים רטוריים רבים:
אקרוסטיכון - (האות הראשונה בכל בית מהמילים: לבי, איכה, יקל, מצטרפות: לא"י-לארץ ישראל) - המשורר משתמש באמצעי רטורי זה כדי להוסיף למילים המופיעות בשיר - להדגיש את רצונו העז להיות בארץ זבת חלב ודבש.
חרוז מבריח - "רב". גם כאן, יהודה הלוי משתמש באמצעים רטוריים כדי להדגיש את רצונו הרב להיות בארץ ישראל.
צימודים - מערב-יערב, נדריי-אסריי, חבל-כבל, יקל-יקר. אמצעים נוספים: מטפורה: "לבי במזרח", אנאפורה: איך, איכה, רמז למגילת איכה, קינה על חורבן המקדש, שיבוצים והרמזים מקראיים נוספים: תהילים ק"ג 12 "כרחוק מזרח ממערב".
לקריאה נוספת

פירושי פרנץ רוזנצווייג לתשעים וחמישה משירי רבי יהודה הלוי, תרגום: מיכאל שורץ, הוצאת מאגנס, 2011, הפרק "לבי במזרח ואנכי בסוף מערב", עמ' 319–320.
הערות שוליים

↑  ישראל לוין, מדור ט, יהודה הלוי: שירים - שירת תור הזהב בספרד, תל אביב: אוניברסיטת תל אביב ההוצאה לאור, 2007, ספרות מופת עברית, עמ' 253–260
1 2  בן שמאי ברכה, מערך שעור בספרות לשיר "לבי במזרח", קשר עין 260, ארגון המורים, 2016, עמ' 28-32
↑  מרדכי נאור, ירושלים עיר ועם: מדוד המלך עד ימינו, ירושלים, תל אביב: יד יצחק בן צבי, ידיעות אחרונות, ספרי חמד, תשנ"ה, עמ' 119
↑  חגי רוגני, שביעי, מול הכפר שחרב: השירה העברית והסכסוך היהודי ערבי 1929–1967, חיפה: הוצאת פרדס, 2006, עמ' 204
↑  אבי שגיא, שלישי, מול אחרים ואחרות: אתיקה של הנסיגה הפנימית, תל אביב: הקיבוץ המאוחד, 2012, עמ' 133
| --- | --- |
בקרת זהויות :  MusicBrainz work: a895fb39-d02e-4f0d-b9a1-2149f8546ce7
טיירה בנקס

| --- | --- |

 לידה:  4 בדצמבר 1973 (בת 51) אינגלווד, ארצות הברית 
 כינוי:  BanX 
 שם לידה:  Tyra Lynne Banks 
 מדינה:  ארצות הברית ארצות הברית
 השכלה:  בית הספר התיכון אימקיולייט הרט  דה גאונדלינגס  חטיבת ביניים ג'ון בורוז  Walsh University  בית הספר לעסקים של הרווארד  אוניברסיטת לויולה מרימאונט 
 תקופת הפעילות:  מ-1991 
 פרסים והוקרה:  Daytime Emmy Award for Outstanding Informative Talk Show Host (2009)  פרסי בחירת הנוער 
 קישורים חיצוניים
 פייסבוק:  TyraBanks
 טוויטר:  tyrabanks
 tyra.com
 
טיירה בנקס
טיירה לין בנקס (באנגלית: Tyra Lynne Banks; נולדה ב-4 בדצמבר 1973) היא דוגמנית על, שחקנית קולנוע וטלוויזיה, מפיקת טלוויזיה, אשת עסקים ומנחת טלוויזיה אמריקאית, ידועה בין היתר בשל הנחיית תוכניות הריאליטי "הטופ מודל הבאה" ו"רוקדים עם כוכבים"; וזוכת שני פרסי אמי.
ביוגרפיה

טיירה נולדה באינגלווד, לוס אנג'לס, קליפורניה. אמה, קרוליין לונדון (כיום לונדון-ג'ונסון), היא צלמת רפואית, ואביה, דונלד בנקס, הוא יועץ מחשבים. יש לה אח, דווין, המבוגר ממנה בחמש שנים. ב-1979, כשבנקס הייתה בת חמש, הוריה התגרשו.
כשגדלה, רזתה מאוד ואף, לדבריה, נחשבה ל"הברווזון המכוער". בנקס מספרת שהייתה זו תקופה מאוד קשה בשבילה ובה פיתחה בעיית דימוי עצמי. ב-1991 הייתה אמורה להתחיל ללמוד באוניברסיטת "לויולה מרימאנט", אולם ויתרה על כך עקב רצונה בקריירת דוגמנות.
דוגמנות

בנקס החלה לדגמן בגיל 15, כאשר למדה בלוס אנג'לס. ארבע סוכנויות דחו אותה לפני שחתמה ב"L.A Models". לאחר מכן עברה לסוכנות הדוגמנות עלית. היא קיבלה הזדמנות לדגמן באירופה ועברה להתגורר במילאנו. ב-1991, לאחר שדגמנה לראשונה במסלול היא הוחתמה לדגמן ב-25 תצוגות בשבוע האופנה בפריז. לאחר מכן היא הופיעה על שער מגזין Elle וווג. היא דגמנה בתצוגות אופנה של שאנל, ולנטינו ופנדי. היא הופיעה בקמפיינים של דולצ'ה וגבאנה, איב סאן לורן, ראלף לורן ונייק, והשתתפה בתצוגות אופנה בפריז, מילאנו, לונדון, וטוקיו. באמצע שנות ה-90 שבה בנקס לאמריקה.
היא הייתה לאמריקאית-אפריקאית הראשונה שהופיעה בתמונות שער של מגזינים רבים נחשבים כמו GQ, גיליון בגדי הים של ספורטס אילוסטרייטד וקטלוג ויקטוריה'ס סיקרט.
בשנת 1997, זכתה בפרס "VH1" בקטגוריית "דוגמנית העל של השנה". היא כיכבה בתצוגת האופנה היוקרתית של ויקטוריה'ס סיקרט בין השנים 1997–2005. ב-2010, היא חתמה בסוכנות הדוגמנות IMG שייצגה אותה גם בעבר.
על רקע אופנת ה"הרואין שיק", שנקרא על שם דוגמנית העל הבריטית קייט מוס, בשל גופה הדקיק, התבלטה טיירה עם מבנה גוף חושני יותר, גובה של כ-1.78 מטר ומידות 88-60-90 לערך. רק לאחר מאמץ שכנעה מעצבי אופנה שמבנה גופה מתאים למסלול הדוגמנות. לבסוף זכתה לתהילה בינלאומית. מאוחר יותר בקריירה שלה, התעייפה מעולם אופנת העלית והחלה בחיפוש עבודה בפרסומות אופנה צדדיות.
משחק > קולנוע

בנקס הופיעה במספר תפקידים שולים בסרטים רבים במהלך השנים. הופעתה הראשונה בקולנוע הייתה ב-1995 כשכיכבה בדרמה עתירת השבחים "ללמוד מהחיים" של הבמאי ג'ון סינגלטון. בנוסף שיחקה לצד לינדזי לוהן בסרט של דיסני "בובה אמא" משנת 2000. היא השתתפה גם בשנת 1999 בסרט "אהבה גורלית", בשנת 2000 שיחקה בסרט "חופשיות על הבר" ובשנת 2002 בסרט השמיני בסדרת סרטי ליל כל הקדושים - "ליל המסכות: תחיית המתים".
כמו כן, בנקס הופיעה בסרטים בתפקיד עצמה, כמו "רעם טרופי" (2008) ו"האנה מונטנה: הסרט" (2009).
משחק > טלוויזיה

קריירת הטלוויזיה של בנקס התחילה ב-1993, העונה הרביעית של "הנסיך המדליק מבל אייר" בה שיחקה את ג'קי, חברה של וויל. בשנת 1999, היא הופיעה בסדרה "תהרוג אותי וזהו" בתפקיד עצמה. ב-2000 היא שיחקה בסדרה "פליסיטי", והשתתפה בפרק של סדרת המערכונים "מד טי.וי". בנוסף, היא התארחה בתוכניות הטלוויזיה: "חלום אמריקאי", "אחת שיודעת" (בעונה השלישית), "שייק" ו־"Glee".
בשנת 2003 עלתה תוכנית המציאות המצליחה "הטופ מודל הבאה" בה שימשה כמפיקה בפועל, מנחה ושופטת ראשית.
בתוכנית מתחרות מתמודדות (ומתמודדים, החל מעונה 20) ממקומות שונים בארצות הברית על התואר 'הטופ מודל הבאה'. במהרה התוכנית זכתה להצלחה רבה בארצות הברית ובעולם. ב-2016 הודיעה בנקס, תוך כדי שידור העונה ה-22 שזו תהיה העונה האחרונה של התוכנית. בשנת 2017 עלתה העונה ה-23, אותה הנחתה הזמרת ריטה אורה, ובינואר 2018 חזרה בנקס להנחיית התכנית בעונתה ה-24, שזוהי גם העונה האחרונה. בנוסף, שודרה התכנית במעל שישים מדינות וזכתה לגרסאות שונות מסביב לעולם, ביניהן " "הדוגמניות" בישראל.
בשנת 2005 עלתה תוכנית האירוח היומית שלה, "המופע של טיירה בנקס". בתוכנית מוצגים סיפורים על חיי היומיום של אנשים לצד ראיונות עם מפורסמים, בפורמט דומה ל"מופע של אופרה וינפרי", תחת הסלוגן "לכל אישה יש היסטוריה", קידמה טיירה את תוכניתה תוך כדי שימוש בזיכרונות עבר רגשיים על ילדותה ועל גיל ההתבגרות שלה.
התוכנית זוכה להצלחה רבה, ואף טיירה זכתה בשני פרסי אמי על תוכניתה, בשנת 2008 ובשנת 2009.
באביב 2010 סיימה התוכנית את עונתה החמישית והאחרונה, התוכנית שודרה עד סוף 2010.
בשנת 2020 נודע כי בנקס הצטרפה לתוכנית "רוקדים עם כוכבים" בעונתה ה-29, כמנחה ומפיקה בפועל.  העונה עלתה בבכורה ב-14 בספטמבר 2020 עם הופעת הבכורה של בנקס, לאחר שהחליפה את טום ברגרון, שהנחה את התכנית מעונתה הראשונה. היא עזבה את התוכנית כמנחה לאחר שידור העונה ה-31 והוחלפה על ידי הרקדנית והשחקנית ג'וליאן האף.
מוזיקה

ב-1991, השתתפה בנקס בקליפים: "Black or White" של מייקל ג'קסון, "Love Thing" של טינה טרנר ו"Too Funky" של ג'ורג' מייקל.
בשנת 1995, השתתפה בקליפ של מוב דיפ לשיר "Trife Life", וב-1996, כיכבה בקליפ של ליונל ריצ'י לשיר "Don't Wanna Lose You".
ב-2004, הקליטה את הסינגל הראשון שלה "Shake Ya Body", שלדבריה הוקלט בצורה גרועה. קריירת הפופ שלה נכשלה בטרם התחילה. במהלך עונה 22 של הטופ מודל הבאה הקליטה את שיר התדמית לליין מוצרי האיפור שלה ושמו bootyful. בקליפ של השיר השתתפו ממשתתפי העונה ובנקס עצמה.
בתוכניתה, "הטופ מודל הבאה",בפרק הסיכום של העונה התשע עשרה אמרה: "אין לי מושג מה חשבתי!... דוגמנים לא שרים!" נוסף לכך הוציאה לאור סינגל עם כוכב ליגת ה-NBA קובי בראיינט, "K.O.B.E.". וכן הקליטה את שיר הנושא לסרט "בובה אמא" בשם "תהיה כוכב".
חייה הפרטיים

בעברה של טיירה מספר מערכות יחסים מתוקשרות, בין היתר עם הבמאי ג'ון סינגלטון, עם בנקאי ההשקעות קרייג דייוויס, הכדורסלן כריס ובר ועם המוזיקאי סיל.
החל משנת 2013 בנקס נמצאת בזוגיות עם הצלם הנורווגי אריק אסלה. בינואר 2016, דרך הליך פונדקאות, נולד בנם הבכור, יורק. בשנת 2017, השניים נפרדו.
ב-8 במאי 2006 נכנסה בנקס לרשימת "100 האנשים בעלי ההשפעה הגדולה בעולם" של המגזין הנחשב טיים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1995 | ללמוד מהחיים | דז'ה |  |
| 1999 | אהבה גורלית | הולי גארנט |  |
| 2000 | מכדררים סיפור אהבה | קירה קסלר |  |
| 2000 | חופשיות על הבר | זואי |  |
| 2002 | ליל המסכות: תחיית המתים | נורה וינסטון |  |
| 2002 | 8 לילות מטורפים | עובדת ב"ויקטוריה סיקרטס" | דיבוב |
| 2004 | Larceny | בתפקיד עצמה |  |
| 2007 | מר וודקוק | בתפקיד עצמה |  |
| 2008 | רעם טרופי | בתפקיד עצמה |  |
| 2009 | האנה מונטנה: הסרט | בתפקיד עצמה |  |
פילמוגרפיה > טלוויזיה

| שנה | סרט | תפקיד | הערות |
| --- | --- | --- | --- |
| 1993 | הנסיך המדליק מבל אייר | ג'קי איימס | 7 פרקים |
| 1996 | כל זה | לקוחה | פרק: "Tyra Banks/Blackstreet" |
| 1997 | רחובות ניו יורק (אנ') | טשה קלייבורן | 3 פרקים |
| 1998 | Space Ghost Coast to Coast | עצמה | דיבוב; פרק: "Chinatown" |
| 1999 | תהרוג אותי וזהו | עצמה | פרק: "Sap and the Star" |
| 1999 | The Hughleys | ניקול | 2 פרקים |
| 1999 | The Apartment Complex | עצמה | סרט טלוויזיה של שואוטיים |
| 2000 | מד טי.וי | דמויות שונות | 2 פרקים |
| 2000 | פליסיטי | ג'יין סקוט | 3 פרקים |
| 2000 | בובה אמא | איב דול | סרט טלוויזיה ערוץ דיסני |
| 2001 | Soul Food | נינה ג'וסף | פרק: "Ordinary Pain" |
| 2017-2003, 2018 | הטופ מודל הבאה | מנחה ושופטת | תוכנית מציאות; 24 עונות גם יוצרת ומפיקה בפועל |
| 2004 | All of Us | רוני | פרק: "O Brother, Where Art Thou?" |
| 2004 | חלום אמריקאי | קרולין גיל | פרק: "Chasing the Past" |
| 2010-2005 | המופע של טיירה בנקס | מנחה | טוק-שואו; 5 עונות יוצרת ומפיקה בפועל |
| 2009 | אחת שיודעת | אורסולה | פרק: "Dan de Fleurette" |
| 2013-2012 | שייק | גברת בארק | 2 פרקים |
| 2013 | Glee | ביצ'ט | פרק: "Movin' Out" |
| 2015 | FABLife | מנחה | תוכנית לייף סטייל גם יוצרת ומפיקה בפועל |
| 2016-2015 | שחור-כזה | ג'יג'י פרנקלין | 2 פרקים |
| 2018-2017 | America's Got Talent | מנחה | תוכנית מציאות; עונות 13-12 |
| 2018 | בובה אמא 2 | איב דול | סרט טלוויזיה של Freeform |
| 2020–2022 | רוקדים עם כוכבים | מנחה | תוכנית מציאות; עונות 29–31 גם מפיקה בפועל |
הערות שוליים

↑  ‘Dancing With The Stars’: Tyra Banks To Host & Exec Produce As ABC Plans Format Refresh, Deadline, ‏15 ביולי 2020 (באנגלית)
↑  Brian Steinberg,Emily Longeretta, Brian Steinberg, Emily Longeretta, ‘Dancing With the Stars’ Vet Julianne Hough to Replace Tyra Banks as Co-Host for Season 32 (EXCLUSIVE), Variety, ‏20 במרץ 2023 (באנגלית)
| --- | --- |
בקרת זהויות :  BNE: XX1163585  BnF: cb14152644p (data)  GND: 140717455  ISNI: 0000 0001 1496 8790  LCCN: no95037078  LNB: 000341785  MusicBrainz: 9fe02a7c-a907-467b-b055-9d122bae3cef  VIAF: 107714326   WorldCat (עם VIAF): 107714326 
בנקס בצעירותה
בית"ר ירושלים (כדורסל)

בית"ר ירושלים היא קבוצת כדורסל ישראלית מהעיר ירושלים, המתמודדת בליגה א' דרום.